California Department of Education • December 2021

# Statewide Testing Notification Template

*To meet state and federal obligations to inform parents of the year’s statewide assessments, including a parent’s right to exempt their child, local educational agencies and schools can insert this template language into a parent handbook or other annual parent notification document.*

Taon-taon, kumukuha ang mga estudyante ng California ng ilang mga pang-estadong pagsusulit. Kapag isinama sa ibang mga sukatan gaya ng mga grado, gawain sa klase, at mga obserbasyon ng guro, naibibigay ng mga pagsusulit na ito sa mga pamilya at guro ang mas kumpletong pananaw ng pagkatuto ng kanilang anak. Maaari mong gamitin ang mga resulta para matukoy kung saan mahusay ang iyong anak at kung saan sila nangangailangan ng dagdag na suporta.

Maaaring kunin ng iyong anak ang isa o higit pa sa mga sumusunod na pagtatasang California Assessment of Student Performance and Progress (CAASPP), English Language Proﬁciency Assessments for California (ELPAC), at Pagsusulit sa Physical Fitness. Alinsunod sa California *Education Code* Seksyon 60615, maaaring magsumite ang mga magulang/tagapag-alaga sa paaralan taon-taon ng nakasulat na kahilingan para makaliban ang kanilang anak sa anuman o sa lahat ng mga pagtatasang CAASPP. Walang eksempsyon para sa ELPAC o sa Pagsusulit sa Physical Fitness.

## CAASPP: Mga Pagtatasang Smarter Balanced para sa English Language Arts/Literacy (ELA) at Matematika

**Sino ang kumukuha ng mga pagsusulit na ito?** Mga estudyanteng nasa baitang 3–8 at baitang 11.

**Ano ang format ng pagsusulit?** Computer-based ang mga pagtatasang Smarter Balanced.

**Ano-anong mga pamantayan ang sinusulit?** Ang Mga Pang-estadong Pamantayan ng California Common Core.

## CAASPP: California Alternate Assessments (CAAs) para sa ELA at Matematika

**Sino ang kumukuha ng mga pagsusulit na ito?** Mga estudyanteng nasa baitang 3–8 at baitang 11 na ang individualized education program (IEP) ay kaayon ng paggamit ng ibang mga pagtatasa.

**Ano ang format ng pagsusulit?** Ang Mga CAA para sa ELA at matematika ay mga pagsusulit na computer-based na pinangangasiwaan nang isahan ng isang tagapagsiyasat ng pagsusulit na nakakakilala sa estudyante.

**Ano-anong mga pamantayan ang sinusulit?** Ang Mga Pamantayan ng Estado ng California Common Core sa pamamagitan ng Mga Core Content Connector.

## CAASPP: California Science Test (CAST)

**Sino ang kumukuha ng pagsusulit na ito?** Kinukuha ng mga estudyanteng nasa baitang 5 at 8 ang CAST at isang beses sa high school, sa baitang 10, 11, o 12.

**Ano ang format ng pagsusulit?** Computer-based ang CAST.

**Ano-anong mga pamantayan ang sinusulit?** Ang California Next Generation Science Standards (CA NGSS).

## CAASPP: Ang California Alternate Assessment (CAA) para sa Siyensya

**Sino ang kumukuha ng pagsusulit na ito?** Ang mga estudyante na ang IEP ay kaayon ng paggamit ng ibang pagtatasa ang kumukuha ng CAA para sa Siyensya sa baitang 5 at 8, at isang beses sa high school, sa baitang 10, 11, o 12.

**Ano ang format ng pagsusulit?** Ang CAA para sa Siyensya ay serye ng apat na gawain sa pagganap na maaaring ibigay sa buong taon dahil itinuturo ang nilalaman nito.

**Ano-anong mga pamantayan ang sinusulit?** Ang mga pamantayan ng ibang uri ng pagkamit na nakuha mula sa CA NGSS.

## CAASPP: California Spanish Assessment (CSA)

**Sino ang kumukuha ng pagsusulit na ito?** Isang opsyonal na pagsusulit ang CSA para sa mga estudyanteng nasa baitang 3–12 na sumusulit sa kanilang kaalaman sa pagbabasa, pakikinig, at pagsusulat sa Espanyol.

**Ano ang format ng pagsusulit?** Computer-based ang CSA.

**Ano-anong mga pamantayan ang sinusulit?** Ang Mga Pang-estadong Pamantayan ng California Common Core sa Espanyol.

## ELPAC

**Sino ang kumukuha ng pagsusulit na ito?** Ang mga estudyanteng may survey sa wika sa tahanan kung saan may nakalistang wika na liban sa Ingles ang kukuha sa Initial na pagsusulit, na tumutukoy sa mga estudyante bilang nag-aaral ng Ingles o bihasa na talaga sa Ingles. Ang mga estudyanteng matutukoy bilang mga mag-aaral ng Ingles ay kukuha ng Summative ELPAC taon-taon hanggang sa matukoy sila bilang mahusay sa Ingles.

**Ano ang format ng pagsusulit?** Computer-based ang Initial at Summative ELPAC.

**Ano-anong mga pamantayan ang sinusulit?** Ang 2012 California English Language Development Standards.

## Alternatibong ELPAC

**Sino ang kumukuha ng pagsusulit na ito?** Ang mga estudyante na ang IEP ay kaayon ng paggamit ng alternatibong pagtatasa at may survey sa wika sa tahanan kung saan may nakalistang wika na liban sa Ingles ang kukuha sa Initial na pagsusulit, na tumutukoy sa mga estudyante bilang nag-aaral ng Ingles o bihasa na talaga sa Ingles. Ang mga estudyanteng matutukoy bilang mga mag-aaral ng Ingles ay kukuha ng Alternate Summative ELPAC taon-taon hanggang sa matukoy sila bilang mahusay sa Ingles.

**Ano ang format ng pagsusulit?** Computer-based ang Alternate Initial and Alternate Summative ELPAC.

**Ano-anong mga pamantayan ang sinusulit?** Mga pamantayan ng ibang uri ng pagkamit na kinuha mula sa 2012 California English Language Development Standards.

## Pagsusulit sa Physical Fitness

**Sino ang kumukuha ng pagsusulit na ito?** Kukunin ng mga estudyanteng nasa baitang 5, 7 at 9 ang FITNESSGRAM®, ang pagsusulit na ginagamit sa California.

**Ano ang format ng pagsusulit?** Binubuo ng limang bahagi ng pagganap ang pagsusulit: kakayahang aerobic, katatagan ng abdomen (abdominal strength), katatagan ng trunk (trunk strength), katatagan ng itaas na bahagi ng katawan (upper body strength), at pagiging flexible.

**Ano-anong mga pamantayan ang sinusulit?** Ang Mga Healthy Fitness Zone, na itinatag sa pamamagitan ng FITNESSGRAM®.